rejauldu/bengali-wikipedia huggingface dataset:
আবু ইয়াকুব ইউসুফ হামদানি, ইউসুফ হামদানি নামেই বেশি পরিচিত (জন্ম: ১০৪৮ বা ১০৪৯/৪৪০ - অক্টোবর বা মার্চ ১১৪০/রবিউল আউয়াল বা রজব ৫৩৫ হিজরী), হলেন মধ্যযুগের একজন পারস্য সুফি ব্যক্তিত্ব। তিনি ছিলেন মধ্য এশীয় সুফি শিক্ষকদের মধ্যে প্রথম যারা নকশবন্দী তরিকার খাজেগান (আধ্যাত্মিক শিক্ষাগুরু) নামে পরিচিত। তার মাজারটি তুর্কমেনিস্তানের মার্ভে অবস্থিত।   জীবনী   ১০৪৯ সালে হামদানের কাছে বুজানজিড়ে জন্মগ্রহণ করা ইউসুফ আঠারো বছর বয়সে হামদান থেকে বাগদাদে চলে আসেন। তিনি তার সময়ের আধ্যাত্মিক শিক্ষাগুরু শায়খ ইব্রাহিম ইবনে আলী ইবনে ইউসুফ আল-ফেয়ারুজাবাদীর তত্ত্বাবধানে ফিকহের শাফিয়ী মাযহাব অধ্যয়ন করেন। তিনি বাগদাদে মহান আলেম আবু ইসহাক আশ-শিরাজি-র সাথে যোগ দিয়েছিলেন, যিনি তাকে তার অন্যান্য ছাত্রদের চেয়ে বেশি সম্মান করতেন যদিও তিনি ছিলেন সবচেয়ে ছোট। তবে তিনি তার শিক্ষকদের থেকে আলাদা হয়ে হানাফি মাযহাব মেনে চলেন।  ইবনে খলিকানের মতে, তিনি ধর্মীয় বিজ্ঞানচর্চা দিয়ে তার ধর্মীয় জীবন শুরু করেছিলেন, হাদিস ও ফিকহের সম্মানিত পণ্ডিত এবং বাগদাদে একজন জনপ্রিয় প্রচারক উভয়ই হয়েছিলেন। তিনি এতই মেধাবী একজন আইনশাস্ত্রবিদ ছিলেন যে তিনি সেই ক্ষেত্রের সকল আলেমের কাছে তার সময়ের মারজা হয়েছিলেন। তিনি ইসলামী জ্ঞানের কেন্দ্র বাগদাদ, ইসফাহান, বুখারা, সমরকন্দ, খোয়ারজম এবং সমগ্র মধ্য এশিয়া জুড়ে পরিচিত ছিলেন।  পরে তিনি এই সাধনা ত্যাগ করেন এবং নিবিড়ভাবে তপস্যাপূর্ণ জীবনযাত্রা অবলম্বন করে পূর্বে যাত্রা করেন, প্রথমে হেরাত এবং পরে মার্ভে বসতি স্থাপন করেন, যেখানে তার সমাধি এখনও বিদ্যমান বলে মনে করা হয়। তিনি একজন তপস্বী হয়ে ওঠেন এবং শায়খ আবু আলী আল-ফারমাধীর নির্দেশে নিয়মিত উপাসনা ও মুজাহাদায় (আধ্যাত্মিক লড়াই) নিযুক্ত হন। তিনি শায়খ আবদুল্লাহ খুওয়ানি এবং শায়খ হাসান সিমনানির সাথে যুক্ত ছিলেন। তিনি চারজন খলিফা বা উত্তরসূরিদের নাম রেখেছিলেন, একটি প্যাটার্ন যা খাজাগানের পরবর্তী প্রজন্মের জন্য পুনরাবৃত্তি হয়েছিল, যার মধ্যে অন্তর্ভুক্ত আহমদ ইয়াসাভী এবং খাজা আব্দুল খালিক গাজাদওয়ানি, নকশবন্দি সিলসিলার পরবর্তী সংযোগ।   গ্রন্থপঞ্জি    আবু ইয়াকুব ইউসুফ ইবনে আইয়্যাব ইবনে ইউসুফ ইবনে আল-হুসেন আল-হামাদানী Allah আল্লাহ তাঁর আত্মাকে পবিত্র করুন ; https://web.archive.org/web/20120303111446/http://www.naqshbandi.org/chain/9.htm               আরও দেখুন    নকশবন্দি তরিকা  বিষয়শ্রেণী:১০৬২-এ জন্ম বিষয়শ্রেণী:১১৪০-এ মৃত্যু বিষয়শ্রেণী:ইরানি সুফি বিষয়শ্রেণী:হানাফী ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:জন্মের সাল অজানা বিষয়শ্রেণী:সুফি শিক্ষক বিষয়শ্রেণী:১১শ শতাব্দীর আইনজ্ঞ বিষয়শ্রেণী:১২শ শতাব্দীর আইনজ্ঞ বিষয়শ্রেণী:নকশবন্দি তরিকা
ত্রিপুরা কৃষক সমিতি বৃহত্তর কুমিল্লা তথা কুমিল্লা, চাঁদপুর, লক্ষ্মীপুর, নোয়াখালী ও ব্রাহ্মণবাড়িয়া নিয়ে গঠিত ত্রিপুরায় জেলায় বিশেষভাবে সংগঠিত কৃষক সংগঠন।  ১৯১৯ সালে বেঙ্গল লেজিসলেটিভের কাউন্সিল সদস্য মৌলভী এমদাদুল হক এটি প্রতিষ্ঠা করেন।    গঠন প্রক্রিয়া  কৃষক সমিতি শুরুতে গ্রামীণ সমবায়কে জোরদার করার সংগঠন হিসেবে গঠিত হয় এবং শেষ পর্যন্ত এটি বাংলার প্রাদেশিক কংগ্রেসের স্থানীয় বামপন্থী রাজনীতিবদের দ্বারা পরিচালিত আমূল সংস্কারবাদী সংগঠনে  হিসেবে রূপ নেয়। ১৯২৯ থেকে ১৯৩৫ পর্যন্ত মহামন্দার সময়টা ছিল কৃষকদের জন্য খুবই দুর্দশার দিন। তখন ব্রিটিশ-বিরোধী আন্দোলনের সদস্য মুখলেসুর রহমান, কামিনী কুমার দত্ত ও আবদুল মালেকের নেতৃত্বে  এ সংগঠন পুনর্গঠন হয়।   নামকরণ  কুমিল্লার উকিল সম্প্রদায়ের নামজাদা সদস্য ও বামপন্থি সংগঠনের নেতা কামিনীকুমার দত্ত ছিলেন সমিতির প্রধান সংগঠক ও অর্থের যোগানদাতা। তিনি সমিতিকে তাত্ত্বিক বিষয়ে বুদ্ধী পরামর্শ দিতেন। তখনকার রাজনৈতিক ও ভৌগোলিক ভিত্তি প্রশস্ত করার উদ্দেশ্যে ১৯৩৬ সালে সমিতির পুনঃনামকরণ হয় কৃষক ও শ্রমিক সমিতি। তবে নামকরণের পরেও তার সমর্থকদের কাছে এটি ত্রিপুরা কৃষক সমিতি নামেই পরিচিত ছিল।    রাজনীতি  ত্রিপুরা কৃষক সমিতির  নামের  এ পরিবর্তনে এটি আন্তঃজেলা দলে পরিণত না হয়ে দলটি এত শক্তিশালী হয়ে উঠেছিল যে, ১৯৩৭ সালের সাধারণ নির্বাচনে ত্রিপুরা জেলায় নির্ধারিত ৭টি আসনের সবকটিতেই সমিতি তার নিজস্ব প্রার্থী নির্বাচনে প্রতিদ্বন্দ্বিতা করে। এরমধ্যে ৫টি আসনে জয়লাভ করে। বিজয়ীরা কংগ্রেস, মুসলিম লীগ ও কৃষক প্রজা পার্টি থেকে প্রতিদ্বন্দ্বিতাকারী অভিজাত প্রার্থীদের বিপুল ভোটে পরাজিত করতে সক্ষম হয়।   সমাজতান্ত্রিক প্রভাব  ওই সময়কার সাম্প্রদায়িক রাজনীতির প্রেক্ষাপটে সমিতিতে সমাজতান্ত্রিক প্রভাব ক্রমেই সংকীর্ণ হয়ে আসে। পর্যায়ক্রমে দলের অভ্যন্তরে কোন্দল সৃষ্টি হয়ে  সংস্কারপন্থী ও মধ্যপন্থী দুটো গ্রুপে মধ্যে বিভক্ত হয়ে যায়। সংস্কারবাদী অংশের নেতৃত্বে ছিলেন ইয়াকুব আলী এবং মধ্যপন্থী অংশের নেতৃত্ব ছিলেন আশরাফ উদ্দীন চৌধুরী।    বিলুপ্ত  বিশ শতকের চল্লিশের দশকে মুসলিম জাতীয়তাবাদের প্রসার ঘটলে বামপন্থী সমর্থিত  ত্রিপুরা কৃষক সমিতি ক্রমেই ছোট হয়ে আসে এবং অনেকটা বিলুপ্তির দিকে এগুতে থাকে। একসময় ত্রিপুরা অঞ্চলকে সমিতির দুর্গ বলে চিহ্নিত হওয়া সংগঠন এতোটা ছোট হয়ে যায় যে,  মুসলিম লীগসহ সকল বৃহৎ দল এটিকে তাদের নিজেদের পক্ষে নিয়ে জোটে ভেড়ানোর চেষ্টা করে।  ১৯৪৬ সালের সাধারণ নির্বাচনে মুসলিম লীগের প্রার্থীরা সেখানকার ত্রিপুরা অঞ্চলের সবকটি আসন দখল করে। অপরদিকে  বাংলার উত্তর ও উত্তর-পূর্ব দিকের জেলাগুলিতে ১৯৪৬ থেকে ৪৭ সালে হওয়া তেভাগা আন্দোলনে  ত্রিপুরা কৃষক সমিতির কার্যত কোনো অংশগ্রহণ থেকে বাদ পড়ে যায়।     তথ্যসূত্র   বিষয়শ্রেণী:১৯১৯-এ এশিয়ায় প্রতিষ্ঠিত বিষয়শ্রেণী:ত্রিপুরার ইতিহাস বিষয়শ্রেণী:১৯১৯-এ ব্রিটিশ ভারতে প্রতিষ্ঠিত
জিরন বসুমাতারী একজন ভারতীয় রাজনীতিবিদ এবং গোসাইগাঁও থেকে আসাম বিধানসভার সদস্য। বসুমাতারী ইউনাইটেড পিপলস পার্টি লিবারেলের সদস্য। ২০২১ সালে মাজেন্দ্র নারজারি কোভিড-১৯-এ মারা যাওয়ার পর তিনি গোসাইগাঁও থেকে ২০২১ সালের নির্বাচনে জিতেছিলেন। এর আগে, তিনি জামদুয়ার কেন্দ্র থেকে বোডোল্যান্ড টেরিটোরিয়াল কাউন্সিলের সদস্য ছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:কোকড়াঝাড় জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:ইউনাইটেড পিপলস পার্টি লিবারেলের রাজনীতিবিদ
তিব্বতে টিনটিন () দুঃসাহসী টিন‌টিন সিরিজের একটি কমিক বই।   কাহিনী বিন্যাস  তিব্বতের পাহাড়ে প্লেন দুর্ঘটনায় টিনটিনের প্রিয় বন্ধু চ্যাং নিখোঁজ। যার সন্ধানে রওনা হন দুর্গম পথে ক্যাপ্টেন হ্যাডক টিনটিন ও কুকুর কুট্টুস। তাদের পথ দেখায় শেরপা থার্কে। শেষ পর্যন্ত দেখা মেলে ইয়েতির।   তথ্যসূত্র    বহিঃসংযোগ   Tintin in Tibet Official Website  Tintin in Tibet at Tintinologist.org  বিষয়শ্রেণী:১৯৬০-এর বই বিষয়শ্রেণী:টিনটিনের বই বিষয়শ্রেণী:টিনটিন বিষয়শ্রেণী:কমিক বই বিষয়শ্রেণী:উপন্যাসে ভারত বিষয়শ্রেণী:উপন্যাসে নেপাল বিষয়শ্রেণী:উপন্যাসে তিব্বত বিষয়শ্রেণী:মেথুইন প্রকাশনীর বই বিষয়শ্রেণী:মূলত টিনটিন ম্যাগাজিনে প্রকাশিত কাজ বিষয়শ্রেণী:সাহিত্য প্রথম সিরিয়াল আকারে প্রকাশিত
শ্যাম সুন্দর মন্দির সাতক্ষীরা জেলার কলারোয়া উপজেলার সোনাবাড়িয়া নামক স্থানে অবস্থিত বাংলাদেশের একটি প্রত্নতাত্ত্বিক স্থাপনা ও দর্শনীয় স্থান। মন্দিরটির অবস্থান সাতক্ষীরা সদর থেকে প্রায় ২৬ কিলোমিটার ও উপজেলা সদর থেকে ৭ কিলোমিটার দূরে সোনাবাড়ীয়া গ্রামে। স্থনীয়ভাবে তাই একে সোনাবাড়ীয়া মঠ বা মঠবাড়ি নামেও ডাকা হয়। যদিও মন্দিরটির দেয়ালে খোদাই করে লেখা রয়েছে শ্যাম সুন্দর নবরত্ন মন্দির। এই মন্দিরটি ছাড়াও এ অঞ্চলে আরও বেশকিছু প্রাচীন ধ্বংসাবশেষ পাওয়া যায়।  ইতিহাস শ্যাম সুন্দর মন্দির এর নির্মাণ প্রসঙ্গে দুরকম মত পাওয়া যায়। কেউ কেউ মনে করেন, ৪০০ বছর-এর বেশ কিছু পূর্বে বৌদ্ধ ধর্ম প্রচারের উদ্দেশ্যে বুদ্ধদেবের শিষ্যরা এই মন্দিরটি তৈরি করেন। এরপর ধর্ম প্রচারে ব্যর্থ হয়ে প্রচারকগণ যখন চলে যান তখন মন্দিরটি পরিত্যক্ত অবস্থায় ১৭৬৭ সাল থেকে তৎকালীন জমিদার সেটিকে ব্যবহার শুরু করেন। তারা ছিলেন মূলত দুর্গাপ্রিয় চৌধুরীর জমিদারের পূর্বপুরুষ।  আবার কেউ কেউ মনে করেন, মন্দিরটি ১৭৬৭ সালে জমিদার হরিরাম দাশ বা দুর্গাপ্রিয় চৌধুরীই নির্মাণ করেছিলেন। শ্যাম সুন্দর মন্দিরের আশেপাশে আরও প্রায় ৯টি মন্দির ছিল বলে ধারণা করা হয়ে থাকে ও জনশ্রুতি অনুসারে, শ্রীরামকৃষ্ণ পরমহংসদেবও এ মন্দিরগুলো পরিদর্শন করেছিলেন।  অবকাঠামো তিনতলা বিশিষ্ঠ পিরামিড অবয়বের এই মন্দিরটির উচ্চতা ৬০ ফুট। পূর্বে এই মন্দিরের পূর্ব দিকে স্থাপন করা ছিল কষ্টি পাথরের তৈরি ১২টি শিবলিঙ্গ। এছাড়াও দোতালায় ছিল স্বর্ণের তৈরি রাধা-কৃষ্ণ মূর্তি। মন্দিরটি নির্মাণ করা হয়েছে ইট ও সুড়কি ব্যবহারের মাধ্যমে। শ্যাম সুন্দর মন্দিরের পাশে আরও দুটি মন্দির রয়েছে যেগুলো দুর্গা ও শিবের পূজা করার জন্য ব্যবহার করা হত। এই তিনটি মন্দিরের সামনেই রয়েছে একটি ছোট দীঘি।  মন্দিরটির দ্বিতীয় তলার আয়তন ৩১.১ ফুট × ৩২.৯ ফুট এবং তৃতীয় তলার আয়তন ২৪.৬ ফুট × ২৩.৬ ফুট। এছাড়াও মন্দিরের নীচ তলার চারটি ভাগের ২য় ভাগের মন্ডপের পূর্ব ও পশ্চিম অংশ-এর দৈর্ঘ্য ২০.২ ফুট ও প্রস্থ ৪.৫ ফুট। তৃতীয় ভাগে রয়েছে দুটি কক্ষ।  চিত্রশালা  আরও দেখুন  সোনাবাড়িয়া মঠবাড়ি মন্দিরগুচ্ছ   তথ্যসূত্র   বিষয়শ্রেণী:রাধাকৃষ্ণ মন্দির বিষয়শ্রেণী:শিব মন্দির বিষয়শ্রেণী:দুর্গা মন্দির বিষয়শ্রেণী:বাংলাদেশের স্থাপত্য বিষয়শ্রেণী:সাতক্ষীরা জেলার দর্শনীয় স্থান বিষয়শ্রেণী:সাতক্ষীরা জেলার হিন্দু মন্দির বিষয়শ্রেণী:১৮শ শতাব্দীর হিন্দু মন্দির বিষয়শ্রেণী:সাতক্ষীরা জেলার প্রত্নতাত্ত্বিক স্থাপনা
থাম্ব|সুরেশ্বর দরবার শরীফ সুরেশ্বর দরবার শরীফ (Sureswar Darbar Sharif)  বাংলাদেশের শরীয়তপুর জেলার একটি আধ্যাত্মিক, তাসাউফ, আত্মশুদ্ধি ও পর্যটন কেন্দ্র। এটি শরীয়তপুর জেলার নড়িয়া উপজেলায় সুরেশ্বর গ্রামের পদ্মা পাড়ে অবস্থিত। জান শরীফ শাহ সুরেশ্বরী নামক এক সুফি এই দরবার প্রতিষ্ঠা করেন, শাহ সুরেশ্বরী একজন সুর প্রেমিক ছিলেন। আল্লাহ ও রাসুলের প্রতি প্রেমের সম্পর্ক স্থাপনে সুর বা সঙ্গীতকে বিশেষভাবে ব্যবহার করেন। তার এই দরবারে সুরের সাধনার প্রভাব রয়েছে। প্রতি বছর বহু ভক্ত, অনুরাগী ও পর্যটকরা এই দরবার শরীফ ঘুরতে আসে।   ইতিহাস  দরবারের সুরেশ্বর শব্দটি এসেছে সুর+ঈশ্বর = সুরেশ্বর নামক সন্ধি থেকে। দরবারের প্রতিষ্ঠাতা শাহ সুফি আহমদ আলী জান শরীফ সুরেশ্বরী গান বা গজল অত্যধিক পছন্দ করতেন, এবং তার গলার সুর ছিলো সুরেলা।  ১৯০৭-১০ সালে শরীয়তপুর অঞ্চলে জিমির সি.এস জরিপ হয়, জরিপের সময় ইংরেজ অফিসার জে.সি.জেক এই অঞ্চল পরিদর্শনে আসেন। অফিসার সুফি আহমদ আলী বা জান শরীফের গানের গলা ও তার মাহাত্ন্য শুনে তার সন্মানে এই গ্রামের নামকরণ করেন সুরেশ্বর। এই জরিপে উক্ত অঞ্চলকে 'সুরেশ্বর' মৌজা জে. এল. নং ৪৪৯ নামকরণ করা হয়। তখন এটি ফরিদপুর জেলার মাদারীপুর মহকুমার পালং থানার অন্তর্ভুক্ত ছিলো।  ১৯১৯ সালে সুরেশ্বর দরবারের প্রতিষ্ঠাতা জান শরীফ ইন্তেকাল করেন ও তার জ্যেষ্ঠ পুত্র সূফী সৈয়্যদ নূরী শাহ্ সুরেশ্বর দরবারের দায়িত্ব গ্রহণ করেন৷ সূফী সৈয়্যেদ নূরী শাহ্ ১৯৫৪ সালে মৃত্যু বরণ করেন এবং পরে তার দ্বিতীয় পুত্র সৈয়দ জালাল নুরী ও তৃতীয় পুত্র তাজাম্মুল নুরী সুরেশ্বর দরবার পরিচালনা করেন। দীর্ঘ ৪৪ বছর জালাল নুরী সুরেশ্বর দরবারের পরিচালনার দায়িত্বে ছিলেন ৷ বর্তমানে জালাল নুরী ও তাজাম্মুল নুরীর সন্তানগণ সুরেশ্বর দরবার এর পরিচালনার দায়িত্বে রয়েছেন ।   দরবারের আউলিয়া সুরেশ্বর দ্বায়রা শরীফ বৃহত্তর ফরিদপুরের বর্তমান শরীয়তপুর জেলার নড়িয়া থানার সুরেশ্বর গ্রামে অবস্থিত। বর্তমান পদ্মা নদী সুরেশ্বর দরবার শরীফ সংলগ্ন অবস্থিত হলেও পূর্বে পদ্মা তীর হতে প্রায় এক কিলোমিটার দক্ষিণে অবস্থিত ছিল। আরও পূর্বে সুরেশ্বর ঢাকা জেলার বিক্রমপুর অঞ্চলের খলিলাবাদ পরগনার অন্তর্ভুক্ত ছিল। তখন বিক্রমপুর নামেই সমধিক পরিচিত ছিল। পদ্মা নদী বিক্রমপুরের মধ্য দিয়ে প্রবাহিত হয়ে উত্তর বিক্রমপুর ও দক্ষিণ বিক্রমপুর দুই ভাগে বিভক্ত হয়ে যায়। ১৮৬৯ সালে পদ্মার গতি পরিবর্তিত হলে, বিক্রমপুরের দক্ষিণ অংশ ঢাকা জেলা হতে পৃথক হয়ে যায়। মূলকথা দরবারটি পূর্বে ঢাকা জেলার অন্তর্গত থাকলেও এটি বর্তমানে শরীয়তপুর জেলায় রয়েছে।   অনুষ্ঠানাদি  সুরেশ্বর দরবারে প্রতিবছর ০২ থেকে ০৪ ফেব্রুয়ারিতে বার্ষিক প্রধান ওরছ শরীফ পালিত হয়। ১৮ নভেম্বরে সুরেশ্বর দরবারের প্রতিষ্ঠাতার জন্ম ও মৃত্যু বার্ষিকী পালন হয়ে থাকে। প্রতিবছর ২৯ মে দরবারের দরবেশী সম্মেলন নামে এক বার্ষিক সুফি সম্মেলন অনুষ্ঠিত হয়। এ দরবারের অনুসারীরা  পবিত্র শবে বরাত, পবিত্র রমজান মাস, শবে কদর, ঈদুল ফিতর ও ঈদুল আজহা ইত্যাদি ধর্মীয় দিবসগুলো স্থানীয় ভাবে চাঁদ দেখার পরিবর্তে বিশ্বে প্রথম চাঁদ বা আরব দেশগুলোতে চাঁদ দেখার ভিত্তিতে পালন করে থাকেন।    তথ্যসূত্র    বহিঃসংযোগ    অফিশিয়াল ওয়েবসাইট  বিষয়শ্রেণী:দরবার শরীফ বিষয়শ্রেণী:শরীয়তপুর জেলার দর্শনীয় স্থান
লতা মণ্ডল (জন্ম: ১৬ জানুয়ারি, ১৯৯৩; ঢাকা) হলেন একজন বাংলাদেশী মহিলা ক্রিকেটার যিনি বাংলাদেশ জাতীয় মহিলা ক্রিকেট দলের হয়ে আন্তর্জাতিক ক্রিকেট খেলে থাকেন। তিনি একজন ডানহাতি ব্যাটসম্যান হিসেবে খেলে থাকেন।   প্রাথমিক জীবন  লতা বাংলাদেশের ঢাকায় ১৯৯৩ সালের ১৬ জানুয়ারি জন্মগ্রহণ করেন।   খেলোয়াড়ী জীবন   একদিনের আন্তর্জাতিক  লতার একদিনের আন্তর্জাতিকে অভিষেক ঘটে ২০১১ সালের ২৬ নভেম্বর আয়ারল্যান্ড মহিলা ক্রিকেট দলের বিরুদ্ধে।   টি২০ আন্তর্জাতিক  লতার টুয়েন্টি ২০ আন্তর্জাতিকে অভিষেক ঘটে ২০১২ সালের ২৮ আগস্ট আয়ারল্যান্ড মহিলা ক্রিকেট দলের বিরুদ্ধে।   এশিয়ান গেমস  বাংলাদেশ ২০১০ সালে চীনের গুয়াংজুতে অনুষ্ঠিত এশিয়ান গেমসের মহিলা ক্রিকেট প্রতিযোগিতায় চীন জাতীয় মহিলা ক্রিকেট দলের বিরুদ্ধে ঐতিহাসিক রৌপ্যপদক লাভ করে। লতা উক্ত প্রতিযোগিতায় বাংলাদেশ জাতীয় মহিলা ক্রিকেট দলের অন্যতম খেলোয়াড় ছিলেন।   তথ্যসূত্র    বহিঃসংযোগ    ইএসপিএন ক্রিকইনফো খেলোয়াড় প্রোফাইল  ক্রিকেট আর্কাইভ খেলোয়াড় প্রোফাইল  বিষয়শ্রেণী:বাংলাদেশী নারী ক্রিকেটার বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:বাংলাদেশী হিন্দু বিষয়শ্রেণী:২০১০ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:ঢাকা থেকে আগত ক্রিকেটার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
thumb|দাপ্তরিক প্রতিকৃতি, ২০২০ স্টিফেন ড্যানিয়েল ডাবল  (জন্ম ১৯ ডিসেম্বর ১৯৬৬) একজন ব্রিটিশ কনজারভেটিভ পার্টির রাজনীতিবিদ। তিনি ২০১৫ সাল থেকে সেন্ট অস্টেল এবং নিউকেয়ের সংসদ সদস্য (এমপি)। তিনি ২৮ অক্টোবর ২০২২ থেকে ১৩ নভেম্বর ২০২৩ পর্যন্ত ট্রেজারির জুনিয়র লর্ড কমিশনার হিসেবে দায়িত্ব পালন করেন।  ডবল কর্নওয়াল কাউন্সিলে এবং সাধারণ নির্বাচনে সেন্ট অস্টেল এবং নিউকেয়ের জন্য রক্ষণশীল প্রার্থী হিসাবে নির্বাচিত হওয়ার আগে একজন টাউন কাউন্সিলর এবং সেন্ট অস্টেলের ডেপুটি মেয়র হিসাবে দায়িত্ব পালন করেন।  ডাবল একজন ইভাঞ্জেলিক্যাল খ্রিস্টান।|   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ব্রিটিশ পরিবেশবাদী বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:কর্নওয়ালের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:জীবিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৬৬-এ জন্ম
জিয়াদ মুহাম্মদ কামাল মুহাম্মদ জাইয়াদা (; জন্ম: ৫ জুলাই ২০০১; জিয়াদ কামাল নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরীয় ক্লাব জামালেক এবং মিশর জাতীয় অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন জিয়াদ মুহাম্মদ কামাল মুহাম্মদ জাইয়াদা ২০০১ সালের ৫ই জুলাই তারিখে মিশরের দুমিয়াতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কামাল মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। কামাল ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মিশর অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:মিশরের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:ইএনপিপিআই স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড
আন্তর্জাতিক লেসবিয়ান, গে, উভকামী, ট্রান্সজেন্ডার, কুইয়ার এবং ইন্টারসেক্স যুব ও ছাত্র সংগঠন (ইন্টারন্যাশনাল লেসবিয়ান, গে, বাইসেক্সুয়াল, ট্রান্সজেন্ডার, কুইয়ার অ্যাণ্ড ইন্টারসেক্স ইউথ অ্যাণ্ড স্টুডেন্ট অর্গানাইজেশন বা আইজিএলওয়াইও) হল একটি আন্তর্জাতিক এলজিবিটিকিউআই সংগঠন যেটি ১৯৮৪ সালে প্রতিষ্ঠিত হয়েছিল। আঞ্চলিক, স্থানীয় এবং জাতীয় এলজিবিটিকিউআই যুব ও ছাত্র সংগঠনগুলির মধ্যে আরও ভাল সহযোগিতার প্রয়োজনীয়তার প্রতিক্রিয়া হিসাবে এটি তৈরি করা হয়েছিল। আন্তর্জাতিক সংস্থা, প্রতিষ্ঠান ও অন্যান্য সংগঠনের কাছে এটি এর সদস্যদের স্বার্থ রক্ষা করে ও তাদের সমর্থন করে।  আইজিএলওয়াইও হল একটি সদস্য-ভিত্তিক ছাতা সংগঠন যা ইউরোপের ৪০টিরও বেশি দেশে ১২৫টিরও বেশি সদস্য সংস্থার প্রতিনিধিত্ব করে।   প্রচারণা  বৈশ্বিক বিভিন্ন সংস্থা, যেমন, ইউরোপীয় যুব ফোরাম, আন্তর্জাতিক লেসবিয়ান, গে, উভকামী, ট্রান্স এবং ইন্টারসেক্স অ্যাসোসিয়েশন (আইএলজিএ), আইএলজিএ-ইউরোপ এবং ইউরোমেডপ্ল্যাটফর্ম সংস্থার সক্রিয় সদস্য হল আইজিএলওয়াইও এবং তারা ইউরোপীয় ছাত্র ইউনিয়নের একটি সহযোগী সদস্য সংগঠন।   পরিচালন ব্যবস্থা  সংগঠনটি একটি নির্বাচিত নির্বাহী বোর্ড দ্বারা পরিচালিত হয়। এই বোর্ডের সদস্যদের অনুমোদন দেয় সাধারণ পরিষদ, যেটি সংগঠনের সর্বোচ্চ সিদ্ধান্ত গ্রহণকারী সংস্থা। নির্বাহী বোর্ডের সদস্যদের দুই বছরের জন্য দায়িত্ব পালন করতে হয়, তাদের আইজিএলওয়াইও-এর সদস্য সংগঠনগুলির একটি দ্বারা মনোনীত হতে হয় এবং নির্বাচনের সময় তাদের বয়স ১৮-৩০ বছরের মধ্যে হতে হয়। কার্যনির্বাহী বোর্ড বেলজিয়ামের ব্রাসেলসে অবস্থিত একটি সচিবালয়ের মাধ্যমে সহায়তা পেয়ে থাকে এবং এটি দুইজন সহ-সভাপতির নেতৃত্বে পরিচালিত হয় ।   তথ্যসূত্র    বহিঃসংযোগ      বিষয়শ্রেণী:বিষয় অনুযায়ী ইউরোপ ভিত্তিক সংগঠন বিষয়শ্রেণী:যুব সংগঠন বিষয়শ্রেণী:আন্তর্জাতিক এলজিবিটিকিউ সংগঠন বিষয়শ্রেণী:ইউরোপ ভিত্তিক আন্তর্জাতিক সংগঠন
সংবৃত-মধ্য সম্মুখ অকুঞ্চিত স্বরধ্বনি বা উচ্চ-মধ্য সম্মুখ অকুঞ্চিত স্বরধ্বনিWhile the International Phonetic Association prefers the terms "close" and "open" for vowel height, many linguists use "high" and "low". হলো কিছু কথ্য ভাষায় ব্যবহৃত এক ধরনের স্বরধ্বনি। ধ্বনিটির আধ্বব প্রতিনিধিত্বারী প্রতীক হলো ।  সংবৃত-মধ্য সম্মুখ অকুঞ্চিত স্বরধ্বনির জন্য যা সাধারণত  বা  প্রতীক দিয়ে প্রতিলিপি করা হয়, দেখুন প্রায়-সংবৃত সম্মুখ অকুঞ্চিত স্বরধ্বনি। যদি সাধারণ প্রতীক  হয়, তাহলে স্বরধ্বনিটি এখানে তালিকাভুক্ত করা হয়েছে।  তথ্যসূত্র  বহিঃসংযোগ    বিষয়শ্রেণী:সংবৃত-মধ্য স্বরধ্বনি বিষয়শ্রেণী:সম্মুখ স্বরধ্বনি বিষয়শ্রেণী:অকুঞ্চিত স্বরধ্বনি
নেওটিয়া বিশ্ববিদ্যালয় হল ভারতের পশ্চিমবঙ্গ রাজ্যের সরিষায় (কলকাতার উপকণ্ঠে) অবস্থিত একটি বেসরকারি বিশ্ববিদ্যালয়। ২০১৫ সালে নেওটিয়া বিশ্ববিদ্যালয় আইন, ২০১৪ বলে এই বিশ্ববিদ্যালয় স্থাপিত হয়। এটি একটি বহুমুখী অননুমোদনশীল বিশ্ববিদ্যালয়। এখানে ইঞ্জিনিয়ারিং প্রযুক্তি, বিজ্ঞান, মানবীয় বিদ্যা, আইন ও ম্যানেজমেন্ট পড়ানো হয়।  তথ্যসূত্র  বহিঃসংযোগ  Official Website  বিষয়শ্রেণী:পশ্চিমবঙ্গের বিশ্ববিদ্যালয় বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:দক্ষিণ চব্বিশ পরগনা জেলা বিষয়শ্রেণী:২০১৫-এ পশ্চিমবঙ্গে প্রতিষ্ঠিত বিষয়শ্রেণী:কলকাতার বিশ্ববিদ্যালয় বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৫-এ প্রতিষ্ঠিত বিশ্ববিদ্যালয় ও কলেজ
অলিভার নিউটন কলভিল (জন্ম ২৬ আগস্ট ১৯৫৯) একজন ব্রিটিশ রাজনীতিবিদ। তিনি প্লাইমাউথ সাটন এবং ডেভনপোর্টের প্রাক্তন রক্ষণশীল সংসদ সদস্য (এমপি)।   পটভূমি  কলভিলের বাবা ৩০ বছরেরও বেশি সময় ধরে রয়্যাল নেভিতে একজন অফিসার হিসাবে কাজ করেছিলেন, তার দাদা ছিলেন প্লাইমাউথের নেভাল ব্যারাকের ফার্স্ট লেফটেন্যান্ট, যখন তার চাচা ছিলেন একজন রয়্যাল মেরিন অফিসার যিনি স্টোনহাউসে কাজ করেছিলেন। কলভিল বলেছেন যে স্টো স্কুলে থাকাকালীন রাজনীতিতে তার আগ্রহ দেখা দেয় যখন তিনি মুগ্ধ হয়েছিলেন যে কীভাবে একটি ধারণা আইন বা নাগরিক স্বাধীনতা রক্ষার জন্য একটি নীতি হতে পারে, মানুষের স্বাধীনতা বৃদ্ধি করতে এবং জীবন উপভোগের জন্য। তিনি ২১ বছর বয়সে কনজারভেটিভ পার্টির কর্মীদের সাথে যোগ দেন, মন্ত্রী এবং ব্যাকবেঞ্চ এমপিদের জন্য কাজ করেন। তিনি পরবর্তীতে সম্প্রদায়ের প্রচারাভিযান তৈরি করেন যা দেখেছিল রক্ষণশীলরা সংসদে তাদের বেশ কয়েকটি প্রার্থী প্রান্তিক আসনে ফিরে এসেছে। কলভিল গত ১০ বছর ধরে দ্য মিলফিল্ডস (পূর্বে রয়্যাল নেভাল হাসপাতাল), প্লাইমাউথ- এ বসবাস করছেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম
স্যার জন হ্যারিংটন (৪ আগস্ট ১৫৬০ – ২০ নভেম্বর ১৬১২), কেলস্টন, সমারসেট, ইংল্যান্ড-এর বাসিন্দা ছিলেন। জন জন্মসূত্রে লন্ডন-এর একজন ইংরেজ সভাসদ, লেখক এবং অনুবাদক ছিলেন। তিনি ফ্লাশ টয়লেট এর উদ্ভাবক হিসাবে পরিচিত।জেসন স্কট-ওয়ারেন: "Harington, Sir John (bap. 1560, d. 1612)", অক্সফোর্ড ডিকশনারি অফ ন্যাশনাল বায়োগ্রাফি (অক্সফোর্ড ইউনিভার্সিটি প্রেস, ২০০৪) ১৭ আগস্ট ২০১৫ তারিখে উদ্ধৃত। তিনি রানী এলিজাবেথ-I-এর দরবারে প্রভাবশালী ব্যক্তি হয়ে ওঠেন এবং "তাঁর সাহসী ধর্মপুত্র" নামে পরিচিত ছিলেন। জন তাঁর কবিতা এবং অন্যান্য রচনাগুলির কারণে রানীর সঙ্গে সম্পর্ক কখনো ভাল, কখনো খারাপ হয়ে উঠত। তিনি কেলস্টনে তাঁর বাড়িতে স্থাপিত একটি ফ্লাশ টয়লেটের পূর্বসূরির বর্ণনাকারী ছিলেন, যা এ নিউ ডিসকোর্স অফ এ স্টেল সাবজেক্ট, ক্যালড দ্য মেটামরফোসিস অফ অ্যাজাক্স (১৫৯৬) শিরোনামে প্রকাশিত হয়েছিল। এটি রাজতন্ত্রের উপর রূপকার্থ আক্রমণ গণ্য করা হয়, যা এখন তাঁর সবচেয়ে পরিচিত কাজ হিসেবে বিবেচিত হয়।  প্রারম্ভিক জীবন এবং পরিবার   thumb|মার্কাস গিরার্টস দ্য ইয়াংগার  হ্যারিংটনের জন্ম ইংল্যান্ডের কেলস্টন, সমারসেট-এ, তিনি কবি স্টেপনির জন হ্যারিংটনের (আনুমানিক ১৫২৯ সালে জন্ম) এবং তাঁর দ্বিতীয় স্ত্রী ইসাবেলা মার্কহাম-এর পুত্র ছিলেন, যিনি রাণী এলিজাবেথ-I-এর প্রিভি চেম্বার-এর একজন বিশিষ্ট নারী ছিলেন। জন, লন্ডনের আলেকজান্ডার হ্যারিংটন স্টেপনি-এর নাতি ছিলেন, যার সম্পর্কে খুব বেশি কিছু জানা যায় না।দ্য হ্যারিংটন ফ্যামিলি, গ্রিম্বল, আই. জনাথন কেপ ১৯৫৭ https://archive.org/details/haringtonfamily00grim/page/75 তাকে নিঃসন্তান রাণী এলিজাবেথের ১০২ জন ধর্মপুত্রের একজন হিসেবে সম্মানিত করা হয়েছিল।  তিনি ইটন কলেজ এবং কিংস কলেজ, কেমব্রিজ থেকে শিক্ষা লাভ করেছিলেন। হ্যারিংটন ৬ সেপ্টেম্বর ১৫৮৩ সালে মেরি রজার্সকে বিবাহ করেন, যিনি ক্যানিংটনের জর্জ রজার্সের (স্যার এডওয়ার্ড রজার্স-এর পুত্র) এবং জেন উইন্টার-এর কন্যা ছিলেন।  এলিজাবেথ-I-এর সভাসদ   জন আইন অধ্যয়ন করলেও জীবনের প্রথম দিকে ইংল্যান্ডের রাজ দরবারের প্রতি আকৃষ্ট হন, যেখানে তার মুক্তভাবে কথা বলার ভঙ্গি এবং কবিতা রানী এলিজাবেথের মনোযোগ আকর্ষণ করে। এলিজাবেথ তার লেখাকে উৎসাহিত করেছিলেন, কিন্তু হ্যারিংটন কখনও কখনও রাবলেসিয়ান শৈলীতে, কিছুটা বিদ্রোহী এবং মাঝে মাঝে শ্লীলতাহানির সীমানায় থাকা রচনা লিখে সীমা অতিক্রম করার প্রবণতা দেখিয়েছিলেন।  হ্যারিংটনের আরিয়োস্তো-এর অর্ল্যান্ডো ফিউরিওসো-এর অনুবাদের প্রচেষ্টার অপরাধে তাঁকে কয়েক বছরের জন্য রাজদরবার থেকে নির্বাসিত করা হয়েছিল। তাঁর অনুবাদের বিতর্কিত অংশগুলির উপর রাগান্বিত হয়ে, এলিজাবেথ তাকে বলেছিলেন যে তাকে রাজদরবার ছেড়ে যেতে হবে এবং পুরো কবিতাটি অনুবাদ না করা পর্যন্ত ফিরে আসতে পারবেন না। রানী তাকে প্রকৃতপক্ষে নির্বাসন না দিয়ে এই শাস্তি বেছে নিয়েছিলেন, তবে তিনি কাজটিকে এতটাই কঠিন মনে করেছিলেন যে অনুমান করা হয়েছিল, হ্যারিংটন এই শর্ত মানার চেষ্টা করবেন না। তবে হ্যারিংটন রানীর আদেশ অনুসরণ করার সিদ্ধান্ত নেন এবং ১৫৯১ সালে অনুবাদটি সম্পন্ন করেন। অনুবাদটি ব্যাপক প্রশংসা পায় এবং এটি এমন একটি অনুবাদ যা আজও পাঠকগণকে আকৃষ্ট করে।Culture UK – The invention of the indoor closet or the lavatory, toilet or loo as it is known today    তথ্যসূত্র   বিষয়শ্রেণী:১৫৬০-এ জন্ম বিষয়শ্রেণী:১৬১২-এ মৃত্যু বিষয়শ্রেণী:১৬শ শতাব্দীর উদ্ভাবক বিষয়শ্রেণী:কিংস কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ নাইট বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:ইংরেজ রাজসভাসদ
thumb|ডুয়ার্স এর গেটওয়ে  ময়নাগুড়ি হল ভারতের পশ্চিমবঙ্গ রাজ্যের জলপাইগুড়ি জেলার "জলপাইগুড়ি সদর" মহকুমার অন্তর্গত একটি শহর এবং একটি পৌরসভা।  এটি "ডুয়ার্সের প্রবেশদ্বার" নামে পরিচিত এবং এটি ভগবান শিবের "জল্পেশ মন্দির" এবং নিকটবর্তী গোরুমারা জাতীয় উদ্যান এর জন্য একটি আঞ্চলিকভাবে উল্লেখযোগ্য পর্যটন গন্তব্য।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৪ মিটার (২৭৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ময়নাগুড়ি শহরের জনসংখ্যা হল ২৭,০৮৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে ময়নাগুড়ি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।  শিক্ষা   ময়নাগুড়ি কলেজ ১৯৯৯ সালে প্রতিষ্ঠিত। উত্তরবঙ্গ বিশ্ববিদ্যালয়ের অধিভুক্ত।  ময়নাগুড়ি সরকারি পলিটেকনিক কলেজ  ২০১৫ সালে প্রতিষ্ঠিত।  মনোরঞ্জন সাহা মেমোরিয়াল বিএড কলেজ ২০১০ সালে প্রতিষ্ঠিত। এই কলেজ "ময়নাগুড়ি বিএড কলেজ" নামেও পরিচিত।  পরিবহন রেলপথে ময়নাগুড়ি মূলত রেলপথে অন্য বড় শহরের সাথে যুক্ত। দুটি রেলওয়ে স্টেশন রয়েছে এর নিকটবর্তী। একটি নিউ ময়নাগুড়ি ও অন্যটি ময়নাগুড়ি রোড রেলওয়ে স্টেশন। নিউ ময়নাগুড়ি স্টেশন জলপাইগুড়ি থেকে কোচবিহার ভায়া ফালাকাটা রুটে এবং ময়নাগুড়ি রোড স্টেশন জলপাইগুড়ি থেকে কোচবিহার ভায়া চ্যাংড়াবান্ধা, মাথাভাঙ্গা রুটে অবস্থিত। বেশিরভাগ ট্রেন নিউ ময়নাগুড়ি রেলওয়ে স্টেশন হয়ে চলাচল করে।   দর্শনীয় স্থান    জল্পেশ মন্দির  জটিলেশ্বর মন্দির  বটেশ্বর মন্দির   মহাকাল মন্দির   রামশাই বন্যপ্রাণী সংরক্ষণ   খুকশিয়া উদ্যান   ময়নাগুড়ি শিশু উদ্যান   ময়নাগুড়ি ফুটবল ময়দান   তথ্যসূত্র   বহিঃসংযোগ  বিষয়শ্রেণী:পশ্চিমবঙ্গের শহর বিষয়শ্রেণী:জলপাইগুড়ি জেলার শহর ও নগর